text: "Stóratjørn – oyggjar á heiði” umboðar eitt heilt nýtt býarslag. Her verður farið verður aftur til siðbundnan føroyskan felagsskab og búseting í stórfingnu náttúruni. Sum skifti frá tí tætta og stundum ódefineraða býarvøkstrinum liggur tann nýggi býarpartunrin við sínum greitt defineraðu og tøttu býlingum, sum verða lagdir varisliga í landslagið og lata pláss vera eftir til órørdan haga.
text: #000000
text: Tú býrt ikki nær býnum her uppi við Stjórutjørn – tað er nokkso fitt at ganga til handlarnar við Karlamagnusarbreyt og heilt langt oman í Havnar Bio! Her uppi hevur tú í staðin útsýni, mýrar, seyð, klettar, tjarnir og áir.
text: #000001
text: Verkætlanin savnar seg bæði um teir stóru felagsskapirnar og nærfelagsskapirnar, har ið amboð sum blandað ognarviðurskifti, stigvís útbygging og bygnaðarlig tiltøk skapa ein bý sum er fyri øll. Ein býarpartur í náttúruni við lívd og ljósi, nærlívi og fjølbroytni, sum er burðardyggur, byggibærur og harðførur, sama hvat framtíðin bjóðar
text: #000002
text: Í býlingshjartanum liggur býlingsplássið við felagshúsinum. Grannagøtan, sum bindur teir ymsu býlingarnar saman, gongur altíð fram við býlingsplássinum og bindur soleiðis tey ymsu plássini og øll felagshúsini við Stórutjørn saman. Býlingsplássið er karmur um eitt nú felagsmáltíðir, borðtennis, dans, súkkluumvæling, marknaðardag o.t.
text: #000003
text: Ferðslan í økinum verður skipað við einum einføldum vegakervi, sum sleppir so stórum parti av náttúruøkjunum sum gjørligt undan bilferðslu. Høvuðsvegurin (ferðsluvegur við súkklu- og gongubreyt) fær atgongd at Stórutjørn frá Klingruni og verður bundin í rundkoyringina móti norðri frá tí komandi ringvegnum.
text: #000004
text: Høvuðsvegurin tryggjar, at býlingarnir verða lættir at koma til, og gevur møguleika fyri einføldum busssambandi, við tað at hvør býlingur fær sítt komupláss við høvuðsvegin. Úr høvuðsvegnum greinast einstakar tvørgøtur og geva atgongd at restini av byggingini í økinum.
text: #000005
text: Brotastrikurnar vísa partar av einum víðfevndum gøtukervi til fólk til gongu og á súkklu, sum gevur teimum møguleika at ferðast bara í tí grøna landslagnum heldur enn eftir súkklu- og gongubreytunum fram við høvuðsvegnum. Teir einstøku býlingarnir eru knýttir saman við grannagøtum, sum binda í gøtur í tí grøna geiranum, sum aftur bindur saman við ítróttaøkið móti vestri, restina av býnum móti suðri og ta gomlu gøtuna móti Sundi, sum leiðir víðari út í landslagið.
text: #000006
text: Á samkomu í Mullers Pakkhúsi hin 19. mai 2020 vóru vinnararnir til hugskotskappingina, ”Skipan av Stórutjørn” avdúkaðir. Toymið við SNA og Holscher Nordberg sum arkitektar í samstarvi við verkfrøðingafyritøkurnar, LBF og SMJ vunnu 1. virðisløn. Eisini toymið við MAP Arkitektum vann 1. virðisløn. Sambært kappingartreytunum verða tann/tey, sum vinna 1. virðisløn í samlaðu dømingini, knýtt at prosjekteringsarbeiðinum sum ráðgevi at gera forprosjekt til fremstu raðfesting av ætlanini.
text: #000007
text: ”Verkætlanin, Stóratjørn – oyggjar á heiði, vísir á sannførandi hátt ein nýggjan hátt at skipa býarkenda bygging við atliti at bæði lendinum, har bygt verður, og at umhvørvinum og felagsskapinum, sum byggingin skal vera karmur um. Uppskotið skipar reglufast alla framtíðar bygging sum oyggjar. Við hugskotinum um oyggjar, verður bygt víðari uppá, og styrkjast eyðkenni og mynstur, sum eru í Hoyvík og í nýggja kirkjugarðinum. Bygt verður tættari og miðsavnað, og fáa millumrúmini í uppskotinum av tí sama størri tyngd. Soleiðis verður stórur partur av náttúruni sannførandi vard frá beinleiðis inntrivi, samstundis sum løtt atgongd verður tryggjað til dygdirnar, ið náttúran í økinum bjóðar komandi íbúgvum og eisini øllum øðrum.”
text: #000009
text: Vit gera dreymar til arkitektur
text: #000011